De sidste par år har jeg samlet erfaring+ taget enkeltfag, således jeg står rigtigt fint rustet til en kvote 2 optagelse på medicin næste år. Alt dette har jeg gjort, mens jeg har haft fuldtidsjob ved siden af. Men hvad nu, skriver Christian, der er grædefærdig over et lovforslag, der skal sikre, at danskere begynder på færre uddannelser

- Jeg har netop talt med en fra ministeriet. Han fortalte, at jeg også vil være omfattet af denne lov.

- Dvs jeg er fuldstændig låst og kan aldrig mere videreuddanne mig. Æv æv æv.

- Jeg fremførte mine argumenter, de havde ikke nogle modargumenter andet end at de skulle finde penge til denne her dagpengeaftale! Lovforslaget bliver med al sandsynlighed vedtaget, da både Venstre, DF og Socialdemokratiet er med.

Fra lovforslaget:

'I 2014 påbegyndte flere end 2.200 personer en ny ordinær videregående heltidsuddannelse, efter at de havde gennemført en videregående uddannelse på samme eller højere niveau.

Dobbeltuddannelse er som udgangspunkt en stor omkostning for samfundet.

Derfor foreslås det, at der indføres en begrænsning i adgangen til videregående uddannelse for personer, der allerede har gennemført en videregående uddannelse på samme eller højere niveau.'

En sort dag og en spand koldt vand i hovedet

Sådan skriver Christian P i en mail til nationen! om den triste situation han er havnet i. For Christian - som er 28 år - brugte nemlig tre år på at læse finansøkonom og sportsmanagement, da han var færdig med gymnasiet, og fordi regeringen nu er på vej med et lovforslag, der skal forhindre folk i at tage mere end 1 uddannelse, er han ulykkelig. Hans brev fortsætter derfor således:

- Det er virkelig en sort dag for mig og en spand koldt vand i hovedet, at få at vide at jeg har spildt de sidste 2 år af mit liv, i et forsøg på at blive en god kvote 2 ansøger til medicin og nu kan jeg ikke bruge det til noget som helst!

- Det bliver rigtigt skidt for mange mennesker det her ..

Kan ikke komme ind selv om jeg selv finansierer

- Jeg kan ikke komme ind på medicin overhovedet. Jeg kan ikke engang komme ind selvom jeg selv finansierer det, som det ser ud lige nu.

- Så det betyder at jeg aldrig mere kan tage en ny bachelor i noget i DK, skriver Christian, der har bemærket, at Ulla Tørnæs, der står bag lovforslaget, selv har en række uddannelser på sit cv:

Fra ft.dk, Ulla Tørnæs' CV.

- Den her lov vil ramme mange, som har valgt forkert og låse dem i deres videre uddannelsefærd.

- Tænk på, at man fremover kun har ét skud i bøssen til at vælge sin uddannelse - hvor mange vælger rigtigt første gang, når de kommer bagstive ud fra 3 sjove år i gymnasiet?

Jeg har knoklet - var det forgæves?

- Det er håbløst, skriver Christian, der har kun mangler en eksamen i Kemi supplering, før han kan sende sin kvote2-ansøgning:

- Jeg har knoklet for det her, men hvad nu? Kan jeg ligeså godt droppe min sidste eksamen, fordi jeg alligevel ikke kan bruge den til noget?

Tilbage til jobbet i lufthavnen

- Skal jeg så bare glemme mine drømme og ambitioner, gå tilbage til mit job i lufthavnen som jeg egentligt ikke brænder for, men kun har, fordi der skal mad på bordet?

- I mine ører lyder dette meget meget trist og ikke som et Danmark, hvor der er lige muligheder for alle der gider at knokle for det.

- Eller som et Danmark der vil satse på at uddanne sin befolkning, så vi kan blive mere konkurrencedygtig med de lande vi sammenligner os med, slutter Christian.

Men hvad tænker du? Er det en god ide at begrænse danskernes muligheder for at uddanne sig?

Se også: Klart at danskere ikke kan finde arbejde: 119.623 østarbejdere har taget det